Y.B. TUAN RAJIV A/L RISHYAKARAN: Itu yang pada awal hujah saya, saya tanya adakah Kerajaan Negeri akan mewajibkan. I think for pemilik kedai tak payah lucky draw, kalau nak bagi pun tak apa, tapi saya rasa tak berapa perlu. Yang lebih penting adakah Kerajaan Negeri akan mewajibkan dan satu cara yang kita boleh mewajibkan melalui syarat lesen kepada perniaga. Kita telah pun membuat rujukan banyak perkara sebelum ini seperti bag plastik kena caj 0.20 sen. Jadi perkara ini boleh diwajibkan jika Kerajaan Negeri memilih untuk membuat demikian.
Moving on, saya ada sedikit soalan berkenaan isu Rumah Selangorku Harapan. Saya ingin bertanya kepada Kerajaan Negeri, apakah masa depan untuk Rumah Selangorku Type A. Kerana apa yang saya faham daripada ucapan Yang Amat Berhormat Dato’ Menteri Besar, pemaju boleh convert projek Rumah Selangorku Type A,B,C dan D kepada Rumah Selangorku Harapan dan apakah masa depan untuk
Rumah RM 42,000 ini. Saya rasa masih terdapat cukup ramai penduduk di Negeri Selangor yang perlu Rumah RM 42,000 ini, Rumah Selangorku Type A dan saya harap pemaju yang sebelum ini diwajibkan untuk membina Rumah Selangorku Type A ini, dikekalkan untuk membina Type A.
Mungkin Rumah Type D, boleh ditukar kepada Rumah Selangorku Harapan tetapi yang Type A itu, kita kekal kan sebabkan Type A, kerana keperluan dia masih ada dan kita juga tahu melalui makluman yang diberi kepada Jawatankuasa Pembasmian Kemiskinan bahawa terdapat queue yang panjang, bilangan pemohon yang masih belum dapat peluang untuk membeli Rumah Selangorku Type A ini. Akhir sekali, kepada Food Independence, seperti yang disebutkan dalam ucapan Yang Amat Berhormat, data yang diberikan semasa ucapan adalah lebih kepada keluasan tanah yang akan dibangunkan untuk Food Independence. Tapi saya ingin bertanyakan, apakah sasaran pengeluaran yang di target oleh Kerajaan Negeri, mungkin boleh beri angka dalam bentuk GDP. Berapa banyak pertumbuhan GDP yang dijangka akan dapat daripada menceburi bidang pertanian secara luas, yang seperti yang disebutkan. Ada yang cakap, di belakang saya, minima sahaja. Saya harap tidak secara minima, dikembangkan produk pertanian dan industri pertanian ini secara serius.
Saya ingin bertanya kepada Kerajaan Negeri, adakah kita sedia untuk mengkaji, menimbang satu sistem di mana kita boleh guarantee harga jualan kepada petani- petani kecil. Petani-petani kecil mungkin akan wujud, jika mereka diberi satu guarantee kepada harga tanaman mereka. Kerana dengan harga pasaran yang naik turun, naik turun. Banyak tanah kampung bila saya ke Sabak Bernam, ke Sepang. Saya lihat banyak tanah terbiar, tidak diuruskan, tidak diceburi. Mungkin mereka rasa risiko terlalu besar, untuk memulakan pertanian, banyak tenaga kerja yang diperlukan, banyak modal diperlukan, baja dan sebagainya. Jadi adakah sebagai kerajaan, mungkin kita boleh menimbang untuk ‘to be the market maker’, untuk memberi satu guaranty price, minimum guaranty price, supaya petani lebih berani untuk menceburi. Dan yang kedua, ramai telah hilang pekerjaan mereka, kita dah tahu kadar pengangguran agak tinggi. Ramai industri seperti tourism dan entertainment terjejas sekarang. Kepada mereka yang mungkin nak consider industri pertanian, saya harap Kerajaan Negeri Selangor boleh memberi peluang kelas. Macam mana nak mulakan industri pertanian. Asas-asas untuk memulakan satu bisnes, menceburi industri pertanian. So, this my cadangan, dan my soalan, dan akhir sekali saya menyokong usaha-usaha kerajaan negeri, syabas dan sekian terima kasih.